อลังการงาน“อินเวสเมนท์ เอ็กซ์โป2012”
เปิดงานอลังการ “อินเวสเมนท์ เอ็กซ์โป2012”  มหกรรมการลงทุนครั้งใหญ่ โดยมีสถาบันการเงินและบริษัทชั้นนำร่วมออกบูธกว่า 50 แห่ง
16 ก.พ. 2555

เปิดงานอลังการ “อินเวสเมนท์ เอ็กซ์โป 2012”  มหกรรมการลงทุนครั้งใหญ่ โดยมีสถาบันการเงินและบริษัทชั้นนำร่วมออกบูธกว่า 50 แห่ง 




หนังสือพิมพ์โพสต์ทูเดย์ร่วมฉลองครบรอบ 9 ปี ก้าวสู่ปีที่ 10 ด้วยการจัดงาน อินเวสต์เมนท์ เอ็กซ์โป2012 ภายใต้ชื่อ "สมาร์ท วิชัน สมาร์ท อินเวสต์เมนท์" ระหว่างวันที่ 16-19 ก.พ.นี้ ที่ศูนย์การค้าเซ็นทรัลพลาซา ลาดพร้าว  
ทั้งนี้สำหรับนักลงทุนผู้ประกอบการเอสเอ็มอีและประชาชนไม่ควรพลาดกับการนำเสนอผลิตภัณฑ์การเงินที่หลากหลาย และลู่ทางการลงทุนต่อยอดธุรกิจ โดยแต่ละสถาบันได้นำของสมนาคุณมากมายมาแจกเพื่อขอบคุณลูกค้า




บูธธนาคารออมสิน  คึกคักพิเศษลูกคาส่วนใหญ่สนใจการซื้อสลากออมสิน หน่วยละ 50 บาท มีอายุการฝาก 3 ปี  ฝากครบ3 ปี ได้ดอกเบี้ย 3 บาทต่อหน่วย และยังได้ลุ้นรางวัล 36 ครั้ง โดยรางวัลที่1 มูลค่า 30 ล้านบาท( 3รางวัล)  และรางวัลอื่นๆทุกเดือน 36 ครั้ง รวมมูลค่ารางวัลเดือนละ 400 ล้านบาท นอกจากนี้ได้นำเสนอเงินฝากสงเคราะห์ชีวิตและครอบครัวแบบออมสินเพิ่มพูน 10/2 ส่งเงินฝาก 2 ปีได้รับการคุ้ครองชีวิต 10 ปี ผลตอบแทนเฉลี่ย 4.98 %  งานนี้ออมสินบอวก่าต้องรีบหน่อยประมาณกลางเดือนมี.ค.นี้อาจจะต้องปรับลดผลตอบแทนลงเพื่อให้สอดคล้องอกับทิศทางดอกเบี้ยขาลง ธนาคารอาคารสงเคราะห์(ธอส.) นำเสนอ โปรโมทชั่นสินเชื่อบ้าน ดอกเบี้ย0%  นาน 6เดือน สำหรับลูกค้าที่ที่ยื่นกู้ในงานนี้และทำนิติกรรมสูงสุด 5 ท่านแรกรับฟรี ชุดบัตรชมภาพยนตร์ 1 ชุด (ชุดละ 14ใบ) มูลค่า 1,960 บาท    ด้านเงินฝากจอดสิทธิ์เงินฝากประจำ 5 เดือน ดอกเบี้ย 3.65 % พิเศษฝากเงิน 1แสนบาทขึ้นไปได้รับกระเป๋าเดินทางจากธอส.
ธนาคารพัฒนาวิสาหกิจขนาดกลางและขนาดย่อมแห่งประเทศไทย(เอสเอ็มอีแบงก์) จัดทีมที่ปรึกษาด้านการเงินและการขอสินเชื่อสำหรับเอสเอ็มอี  พร้อมสนับสนุนเงินทุนให้กับผู้ประกอบการรายย่อยทั่วไปทั้งรายเก่ารายใหม่ วงเงินโครงการรวม 3 ,000 ล้านบาท  ปล่อยกู้วงเงิน ตั้งแต่ 5 หมื่นบาท- 5แสนบาท คิดอัตราดอกเบี้ยลูกค้าชั้นดีรายใหญ่(เอ็มแอลอาร์)ลบ1 %
บล. โนมูระ  จัดบูธเปิดรับสมัครลูกค้าเปิดบัญชีเทรดหุ้นกับโนมูระ  ได้รับสิทธิ์ทันที กองทุนรวมตลาดทุน จาก โนมูระไอฟันด์มูลค่าสุงสุด 5 % ของค่าธรรมการซื้อขายหุ้นและอนุพันธ์ 




ด้านประกัน ชีวิต “ไอเอ็นจีประกันชีวิต”  นำเสนอกรมธรรม์ประกันชีวิตที่หลากหลาย ทั้งการออมเพื่ออนาคตของลูก ชำระเบี้ย 15 ปี จ่ายเงินคืน(ทุนการศึกษา)ทุกปี ครบกำหนดสัญญาสิ้นปี 15 จ่ายเงินคืน 200 %  ของทุนประกัน  และกรมธรรม์” คุ้มครองคุณ ..ออมทรัพย์เงิน” ที่รวมจุดเด่นของการประกันที่ให้การออมทรัพย์และการคุ้มครองชีวิตไว้ด้วยกัน  ซึ่งหากลูกค้าซื้อกรมธรรม์ในงานลูกค้าได้รัตุ๊กตาน่ารักๆจากเนเธอร์แลนด์
2 ค่ายมือถือชั้นนำได้จัดแคมเปญพิเศษสุดๆเฉพาะในงานนี้ โดย ไอไอเอส  ได้แจกเบอร์สวยฟรี วันละ 40 หมายเลข  พร้อมให้คำแนะนำซูลูชั่นพิเศษสำหรับนักธุรกิจ ให้การเลือกใช้ระบบการสื่อสารที่ประหยัดและคุ้มครองเมหาะสมกับธุรกิจ   ส่วน “ทูร”   ขน ไอโฟน 4 เอส มาจำหน่าย รับเครื่องได้ทันที  ผ่อน 0 %  นาน 10 เดือนหรือเลือกผ่อนนานสูงสุด 24 เดือน   ลดค่าบริการ รายเดือน 50 % 4  เดือน   
บริษัทบริหารสินทรัพย์สุขุมวิท (บสส.)หรือแซม ได้คัดสินทรัพย์บ้าน ดอนโดมิเนียม ในกรุงเทพกว่า 100 รายการ ลดราคาพิเศษ 30 %  นำเสนอพิเศษในงานนี้ด้วย   โดยเฉพาะคอนโดมิเนียมจะได้รับความสนใจเพราะลูกค้ายังกลัวน้ำท่วม
บริษัทปตท.  ได้จัดบูธโชว์นวัตกรรมน้ำมันเครื่องสำหรับเครื่องยนต์ดีเซล และเบนซิน ที่เป็นมิตรกับสิ่งแวดล้อม คุ้มค่าประหยัดน้ำมัน  และลดการสึกหรอของเครื่องยนต์  โดยเฉพาะ  “เปอร์ฟอร์มา ไฮบริด  “ และน้ำมันเครื่องสำหรับรถยนต์ไฮบริด ลดราคาพิเศษจาก 2,450 บาทเหลือ 1,610 บาทและแถมบัตรเติมน้ำมันฟรีอีก500บาท  รวมทั้งลดราคาพิเศษน้ำมันเครื่องดีเซลและเบนซิน เพาะในงานนี้ ซึ่งได้รับการตอบรับจากลูกค้าเป็นจำนวนมากโดยในช่วงเช้าสินค้าหมดจะต้องกลับไปเอารอบสอง




บูธ 7-11 ได้จัดเจ้าหน้าที่แนะนำลู่ทางการลงทุนแฟรนไชส์การเปิดร้าน 7-11 ซึ่งเป็นทางเลือกหนึ่งสำหรับผู้ที่ต้องการลงทุน
สำหรับบรรยากาศภายในงานคึกคักประชาชนเริ่มทยอยเข้าร่วมชมงานหลากหลายวัย  ทั้งงลูกค้าวัยทำงาน วัยรุ่น และผู้สุงอายุ โดยสนใจเลือกแวะบูธต่างๆเพื่อที่จะสอบถามผลิตภัณฑ์ทางการเงินการออม ที่ให้ดอกเบี้ยสูง  และการลงทุนซื้อประกันชีวิตแบบการออม เพื่อเป็นทางการเลือการลงทุน โดยบธูของทูรและเอไอเอส  ได้รับการตอบรับจากลูกค้ามากที่สุด